Srbija - zemlja bez čuda - Ilić, Dejan (Peščanik NVO, 2022)
U Savamali mogli su rušiti ili sami policajci ili kriminalci pod zaštitom policije. Šta bi za režim bilo bolje: da je policija umesto da štiti pregazila zakon ili da su kriminalci kršili zakon, kao što inače rade, dok ih je štitila policija? Pitanje nije retoričko, iako se čini da su obe mogućnosti podjednako loše po režim. Nisu: bolje bi za režim bilo da je u Savamali kuće rušila policija. Sve i ako bi to značilo da su baš policajci iz čista mira vezali nesrećnog noćnog čuvara i oduzeli mu telefon. Jer, da su rušili policajci, sve bi još ostalo unutar sistema, iako bi se sistem tako izvrnuo naglavce